Eternal monteringsanvisning

Eternal er en heterogent pvc-vinylgulvbelægning med PUR-forstærket overflade og glasfiberarmering, der primært er beregnet til offentlige miljøer og let industri. Det kan også anvendes i private boliger.

**Forudsætninger**

Underlaget skal være jævnt (+/- 2mm på 2 m retskede) og tørt, uden revner og have en tilstrækkelig styrke. Den relative fugtighed i betonen må iht. GSO Gulvfakta ikke overstige 85 %. RF-måling i underlag skal udføres iht. GSO Gulvfakta, kap. 2. Vær særligt opmærksom på fugtforholdet ved gulve på terræn. Tempe­raturen på underlag, lim og gulvbelægning skal ved lægningen være mindst +18° C, og den relative luftfug­tighed i lokalet max. 60 %.

Underlag af træfiberplader forudsættes at have et fugtindhold på 8 % (40 % RF ved +20º C), så der ikke opstår bevægelser, som senere kan forårsage skader. Ved lægning på træunderlag er det vigtigt at huske på, at selv mindre udtørringsbevægelser kan forårsage dannelse af blærer eller folder ved produkter, som er glasfiberarmerede.

Misfarvning eller andre materialeforandringer kan opstå på grund af fx unormal fugtpåvirkning fra under­laget, bevægelser i underlaget, mug, varme fra fx varmerør, der giver en gulvtemperatur på over +30° C, forureninger i underlaget (fx olier, farver, asfalt, imprægneringsmidler eller andre fremmedstoffer, gummihjul el. inventar med farvet plast/gummi mod underlag) osv.

**Placering af baner**

Ved lægning af flere ruller i samme rum skal rullerne bestilles og lægges i nummerrækkefølge. Det fremgår af label på rullen samt prøvemapper mv. hvilke design der skal endevendes for at undgå farveforskelle mellem banerne. Følgende produkter skal **ikke** endvendes: Eternal Wood, Eternal Slate og Eternal Weave

**Limanbefalinger**

Lim og limningsmetode anbefales i henhold til GSO Gulvfakta og Limleverandørens anbefalinger. Der skal anvendes almindelig vandbaseret akryldispersionslim egnet til vinyl. Kontakt Limleverandør for specifikationer og råd om konkret produkt og anvendelse.

**Montering**

Ved montering af længere baner skal enderne skæres til efter limning. **Bemærk! Belægningen må ikke rulles tilbage før limning**. Eternalprodukterne indeholder glasfiberarmering og denne gør, at belægnin­gen komprimeres ved tilbagerulning. Når man derefter ruller belægningen ned i limen, vil komprimeringen vende tilbage, hvilket evt. kan medføre problemer med dannelse af tværgående folder.

For at undgå disse problemer skal banen i stedet slås tilbage, så den derefter kan skubbes ned i limen. Gnid belægningen fast efter limningen.

**Svejsning**

Samtlige produkter kan svejses med vinyl svejsetrådtråd. Ved f.eks. trædesign kan der dog med fordel monteres med tæt sammenskæring som alternativ af hensyn til det visuelle udtryk. Svejsning bør ikke ske, før limen er hærdet. Belægningen skal lægges med tæt fuge, og derefter skal fugen skæres til en dybde af ca. ¾ af belægningens tykkelse. Brug en fugeskærer.

Hvis der skal laves hulkehl-sokkel kan også udvendige og indvendige hjørner svejses med tråd (se skitse).

**Vedligeholdelse**

Se separat vedligeholdelsesvejledning på www.forbo.dk.

**Undgå problemer**

Læg ikke belægninger med synlige fejl! Vi erstatter i så fald kun materialet samt eventuelle transportom­kostninger.

Synlige transportskader skal noteres på fragtbrevet ved modtagelse af varerne. Skader, som ikke er synlige ved modtagelsen, meldes hurtigst muligt til transportøren, dog senest inden syv dage.

Forbo Flooring A/S, Produktionsvej 14, 2600 Glostrup, tlf. 44 92 85 00, e-mail: info.denmark@forbo.dk